Մանտրովի այցը նաեւ կարող է պայմանավորված լինել մի իրավիճակով, որը թերեւս անակնկալ է ՌԱՕ ԵԷՍ-ի համար, եւ պետք է խոստովանենք՝ նաեւ տեղական դիտորդների համար: Խնդիրն այն է, որ հայկական լրատվամիջոցները, թերեւս առանց բացառության, բավական բացասական դիրքորոշում են բռնել «ՀԷՑ»-երի վաճառքի կամ, ավելի ճիշտ, «Կառավարման հանձնելու» կապակցությամբ: Մի կողմից ռուսները լավ գիտեն, որ Հայաստանում բոլոր լրատվամիջոցները, բացառությամբ մի քանի թերթերի, լիովին վերահսկվում են իշխանությունների կողմից: Մյուս կողմից բոլորն են հասկանում, որ «ՀԷՑ»-երի վաճառքի գործարքը չէր կարող իրականացվել առանց ՀՀ ամենաբարձր իշխանության «դաբրոյի»: Այս երկու ակնհայտ իրողությունները, համաձայնեք, դժվար են համատեղվում, եթե չասենք, որ ընդհանրապես չեն համատեղվում: Բայց սա արդեն այլ խնդիր է: